Държавен вестник, бр. 40, 2019 г., стр. 53

БРОЙ  40	
Д Ъ Р Ж А В Е Н  В Е С Т Н И К 	
СТР.  53  
3. консултира управителния и контролния 
орган на банката при приемането на мерки 
за постигане на съответствие с приложимите 
закони, правила, разпоредби и стандарти и 
изготвя оценка на въздействието на про-
мените в нормативните и регулаторните 
изисквания върху дейността на банката;
4. извършва проверка за съответствието на 
всички нови продукти и нови процедури със 
закона и приложимите нормативни актове;
5. докладва относно риска, свързан с нор-
мативното съответствие на управителните 
и контролните органи;
6. сътрудничи и обменя информация със 
структурата за управление на риска относно 
риска, свързан с нормативното съответствие, 
и неговото управление.
(6) Управителният орган на банката 
приема вътрешни правила и годишен план 
за дейността на службата за нормативно 
съответствие.
Раздел V
Вътрешен одит. Специализирана служба за 
вътрешен одит
Подраздел I
Общи изисквания
Чл. 16. (1) Вътрешният одит е независима 
и обективна оценъчна дейност на банковите 
сделки и операции и системите за контрол 
за предоставяне на увереност и консултации, 
предназначена да подобрява дейността на 
банката.
(2) Вътрешният одит помага на банката 
да постигне целите си чрез прилагането на 
систематичен и дисциплиниран подход за 
оценяване и подобряване ефективността на 
процесите за управление на риска, контрол 
и управление.
(3) Всички дейности, включително възло-
жените на външни изпълнители, всяко струк-
турно звено и всеки процес в банката трябва 
да бъдат обект на вътрешен одит.
(4) Вътрешният одит се осъществява от 
специализирана служба за вътрешен одит, 
която подпомага органите на управление 
при вземане на решения и следи за тяхното 
изпълнение.
Чл. 17. (1) При изпълнение на своите функ-
ции специализираната служба за вътрешен 
одит проверява и оценява:
1. системата за изготвяне на отчетност и 
информация, полезността на изготвяните ана-
лизи, информационните и комуникационните 
технологии и качеството на данните;
2. законосъобразността на операциите, спаз-
ването на вътрешните правила и процедури 
и изпълнението на управленските решения;
3. съответствието на вътрешните контролни 
политики и процедури с нормативните и ре-
гулаторните изисквания, както и с решенията 
на управителните и контролните органи;
4. точността и ефективността на прилага-
нето на вътрешните политики и процедури;
5. системите за управление на риска, 
методологиите за оценка на риска и адек-
ватността на капитала;
6. целесъобразността, качеството и ефек-
тивността на контролните действия, извърш-
вани от звената, отговарящи за оперативен 
контрол върху бизнес звената при извършване 
на сделки и операции, структурата за упра-
вление на риска и службата за нормативно 
съответствие;
7. надеждността и навременността на 
предоставяната на Българската народна 
банка отчетност;
8. защитата на активите на банката от 
безстопанственост и злоупотреби;
9. изпълнението на договорите и поетите 
ангажименти;
10. подбора и квалификацията на кадрите, 
както и съответствието на длъжностните 
характеристики и правомощията.
(2) При осъществяване на своята дейност 
служителите от специализираната служба 
за вътрешен одит (вътрешни одитори) имат 
право:
1. на неограничен достъп до:
а) служебните помещения и активите на 
банката;
б) решенията на органите за управление, 
комитетите и другите длъжностни лица и 
структури;
в) отчетността и информационните и 
комуникационните технологии;
2. да изискват и да събират сведения, 
справки и други документи във връзка с 
изпълнението на възложените им задачи;
3. да привличат експерти при извършване 
на специфични контролни действия.
(3) Вътрешните одитори не могат да имат 
правомощия и отговорности за дейностите 
и обектите, които проверяват, и тяхната 
длъжност не може да бъде съвместявана с 
други длъжности в банката.
(4) Администраторите и служителите 
на банката са длъжни да съдействат на 
вътрешните одитори при осъществяване на 
тяхната дейност.
(5) Извършваните от администратори и 
други лица с управленски функции прегледи 
и контролни действия в рамките на техните 
компетенции не могат да заместват функ-
циите на вътрешния одит.
Чл. 18. (1) Вътрешните одитори следва 
да притежават:
1. професионални умения в прилагането 
на международните стандарти за професи-
онална практика по вътрешен одит, проце-
дурите и техниките за извършване на одит;
2. познания и опит в прилагането на 
счетоводните стандарти;